Напрыканцы 2016-га Беларуская асацыяцыя сацыяльных работнікаў падала абвестку: шукалі кіраўніка новага клюбнага дому, які меўся адкрыцца ў Віцебску. Сярод прэтэндэнтаў, якія прыйшлі на гутарку, была псыхоляг Алена Барыла. У лютым наступнага году яна ўзначаліла «Крылы Надзеі» — першую на Віцебшчыне сацыяльную службу падтрымкі людзей з досьведам псыхічных захворваньняў. Такая служба дапамагае пераадолець наступствы хваробы і вярнуцца да паўнавартаснага жыцьця ў грамадзтве.